《从幸洛水饯王公归国诗》
唐代·王浚

圣主应期运，至德敷彝伦。神道垂大教，玄化被无垠。

钦若崇古制，建侯屏四邻。皇舆回羽盖，高会洛水滨。

临川讲妙艺，纵酒钓潜鳞。八音以迭奏，兰羞备时珍。

古人亦有言，为国不患贫。与蒙庙庭施，幸得厕太钧。

群僚荷恩泽，朱颜感献春。赋诗尽下情，至感畅人神。

长流无舍逝，白日入西津。奉辞慕华辇，侍卫路无因。

驰情系帷幄，乃心恋轨尘。

作者简介：生卒年、籍贯皆不详。玄宗天宝间人。《会稽掇英总集》卷二收其天宝三载(744)送贺知章诗1首。《全唐诗续拾》据之收入。